b"\n_START_ARTICLE_\nJoakim Ljunggren\n_START_SECTION_\nTraject\xc3\xb2ria esportiva\n_START_PARAGRAPH_\nDe professi\xc3\xb3 mec\xc3\xa0nic de motocicletes, Ljunggren comen\xc3\xa7\xc3\xa0 a conduir-ne el 1994, a 9 anys, i ja el 1999 qued\xc3\xa0 segon al Campionat de Su\xc3\xa8cia de motocr\xc3\xb2s en 80 cc. L'any seg\xc3\xbcent repet\xc3\xad el resultat en 125 cc._NEWLINE_El 2001 comen\xc3\xa7\xc3\xa0 a obtenir bons resultats en competicions d'enduro (guanyant, per exemple, la Novemberk\xc3\xa5san en categoria j\xc3\xbanior) i a partir d'aqu\xc3\xad prioritz\xc3\xa0 aquesta disciplina fins a arribar a aconseguir-ne dos Campionats del M\xc3\xb3n juvenils consecutius (2006 i 2007). A banda els seus t\xc3\xadtols mundials, aconsegu\xc3\xad tamb\xc3\xa9 altres vict\xc3\xb2ries destacades, havent guanyat per exemple la Novemberk\xc3\xa5san (ja en categoria absoluta) els anys 2007, 2009 i 2010._NEWLINE_Actualment forma part de l'equip oficial de Husaberg (on t\xc3\xa9 com a companys als catalans Oriol Mena i Xavi Galindo), participant en els Campionats suec i mundial d'enduro, aix\xc3\xad com al Mundial Indoor (en qu\xc3\xa8 el 2010 ha acabat en tercera posici\xc3\xb3 final). Ljunggren \xc3\xa9s conegut pel seu pilotatge agressiu."